Sirdaryo viloyatida “Lasetti” avtomashinasida gaz balloni yorilishi sodir bo‘ldi, deb xabar bermoqda Favqulodda vaziyatlar vazirligi. Bugun, 1 iyun soat 03:40larda Qashqadaryo viloyati Mirishkor tumani Zafar qishlog‘ida yashovchi fuqaroning boshqaruvidagi “Lasetti” avtomashinasi Sirdaryo viloyati Oqoltin tumani “Yangi Davr” MFY hududidan o‘tuvchi “Termiz-Toshkent” yo‘lida harakatlanib ketayotgan vaqtda avtomashinaga o‘rnatilgan gaz ballonida portlash sodir bo‘lgan. Natijada, avtomashinada bo‘lgan ikki nafar yo‘lovchi voqea joyida vafot etgan hamda haydovchi va bir nafar yo‘lovchi turli darajada jarohat olib, Oqoltin tumani tibbiyot birlashmasiga joylashtirilgan. Ayni vaqtda, viloyat IIB, FVB, SSB va Prokuratura xodimlari tomonidan holat yuzasidan dastlabki tergovoldi surishtiruv ishlari olib borilmoqda.